..... Quocirca ego Barangarius, cum voluntate uxoris meæ Gisberge, et filiorum meorum, videlicet Rostagni episcopi et Beringærii, Raymundi, Willelmi, Leodegarii, Rostagni, Bertranni, ac consilio predicti Rostagni, Avennicæ civitatis episcopi, ejusque canonicorum, dono Deo omnipotenti et sanctis apostolis ejus Petro et Paulo Cluniensis cenobii ecclesiam Sancte Trinitatis que est sita in territorio Avennicensi, in castro quod nominatur Pons Sorgie, cum medietate dicimarum in carne tocius villæ, et cum decima parte illius partis quam habeo in mercato et decima molendini de Balmela, et molere ibidem monachis absque moltura. Dono etiam decimas de omni labore meo predicti loci in pane et vino, et de orto meo similiter, et juxta ipsum ortum petiam de terra ad ortum faciendum; et secus buccam Sorgie, alteram petiam de terra arabile habentem in longitudine ex utraque parte dextras LXX et V., et in una fronte dt. XX. VIIII et in altera dt. XII, consortes ab oriente flumen Sorgie; ibidem adherentes modiatas II de vineis cultis. Et in loco qui dicitur Willa Vetula, aliam petiolam arabilem, que habet in uno latere dt. XIIIIcim et in altero dt. XIII, et in una fronte dt. XII et in altero dt. VIII. Et in loco qui dicitur Malancon, aliam petiolam arabilem, que habet in utroque latere dt. XVIIII, et in utraque fronte dt. XI. Et ad Ficulneam, aliam petiam culturatam, in utroque latere dt. XLV et in unaquaque fronte dt. XXV. Ibidem adherentem petiam de terra arabile, quæ habet in utroque latere dt. CCtas, in una fronte dt. XXX. VIIII, in alia vero dt. V. Ibidem adherentem infra fossatum petiam de terra arabile, quæ habet in utroque latere dt. XLIIII, in una fronte dt. XXIIII, in alia vero fronte dt. X. Ibidem adherentem pratum unum integrum; consortes ab oriente et meridie flumen Sorgiæ, ab occidente flumen Rodani. Et dono etiam modiatas VIIII seminandum que sunt in sponsalicio predicte ecclesiæ; consortes a circio via publica, a meridie semita decurrente, ab occidente rivulus qui vocatur Surgilionis; et hoc est secus molendinum de ipsa Botiliaria. Donoque etiam ibidem adherente in Sorgita de excambiis que feci apud Petrum Amicum unam petiam, que habet a septemtrione dt. LX, ab occidente dt. LI, a meridie dt. XLII, ab oriente dt. LXVII; ibidem adherente aliam petiam, que habet ab aquilone dt. XX, ab oriente dt. L; aliam petiam ibidem que habet a meridie dt. LXIIII, ab oriente dt. XXV. Hæc omnia omnipotenti Deo et sanctis apostolis ejus, Petro videlicet et Paulo, concedo, ut ipse sua ineffabili misericordia peccata mea deleat, suumque ad regnum bono fine cui laus omnis canitur feliciter perducat. Seriem autem hujus nostræ donationis volumus et obsecramus a nobis et a filiis et propinquis nostris ita auctoritate muniri, ut sacrosancta Dei ecclesia Cluniacensis cenobi absque inquietudine perpetim possideat. Qui autem roborator aut confirmator hujus nostræ donationis extiterit, benedictionis gratiam in hoc seculo ab omnipotente percipiat, et in futuro premium æternæ vitæ cum justis recipiat. Si vero, quod non obtamus, aliquis corruptor aut invasor hujus donationis repertus fuerit, auctoritate Dei Patris et Filii et Spiritus Sancti et Sanctæ Mariæ matris Domini, et omnium sanctorum omniumque fidelium christianorum, sit excommunicatus et maledictus, et a colloquio catolicorum separatus, nisi ad emendacionem venerit, sit anathema maranatha; in vinculo namque componat auri obtimi libras V, et deinceps hec donatio stet. Willelmus comes provincialis et Josfredus frater ejus firmaverunt. S. domni Berangarii et uxoris sue Gisberge, et filii sui videlicet Rostagni episcopi, Barangarii, Raymundi, Willelmi, Leodegari, Rostagni, Bertranni, qui hanc donationem scribere fecerunt, et suis propriis manibus firmaverunt, et testibus ad roborandum tradiderunt. Petrus Amicus et fratres sui, videlicet Willelmus, Eldebertus et Amicus, voluerunt et firmaverunt. Raymundus, Anno et Ricaudus, et Wichirannus firmaverunt. Hæc nomina kanonicorum Avennice sedis, Pontius decanus, Rostagnus filius suus, et Willelmus et Humbertus firmaverunt, Agarnus et Faraldus et Giraldus firmaverunt. Mataronus et filius suus Willelmus firmaverunt; Silurus, Pontius, Stephanus, Petrus et Siliarius, Rainaldus, Faraldus, Pontius, item Pontius, Rolandus, Amblardus, omnes isti voluerunt et firmaverunt. Humbertus firmavit et filius suus, et Willelmus et Humbertus firmaverunt. Rostagnus et Willelmus et Leodegarius vicecomites firmaverunt. Rostagnus et Raymundus, filii Willelmi vicecomitis, firmaverunt. Est autem edita hæc carta in Avennica urbe, XVI kalendas marcii, sub anno Dominicæ incarnationis millesimo LXIII, indictione I, Pontio auctore et Petro scriptore.